Eduskunta
Suomen perustuslain mukaan valtiovalta kuuluu Suomessa kansalle, "jota edustaa valtiopäiville kokoontunut eduskunta" (PL 2 §). Eduskunta koostuu 200 kansanedustajasta, jotka valitaan neljän vuoden välein eduskuntavaaleilla (PL 24–25 §). Hallitusvaltaa käyttävän valtioneuvoston tulee – parlamentaaristen periaatteiden mukaisesti – "nauttia eduskunnan luottamusta" (PL 3 §).
Luettelo vaalikauden 2015–2019 kansanedustajista
Vaalikauden 2015–2019 kansanedustajat valittiin eduskuntavaaleissa 19. huhtikuuta 2015. Eduskunnassa on 200 kansanedustajaa.